**ကုလသမဂ္ဂကြေညာစာတမ်း**သည် ဒုတိယကမ္ဘာစစ်၏ မဟာမိတ်များကို တရားဝင်ဖြစ်စေခဲ့သော အဓိကသဘောတူစာချုပ်ဖြစ်ပြီး ၁၉၄၂ မှ ၁၉၄၅ ခုနှစ်များအတွင်း နိုင်ငံပေါင်း ၄၇ နိုင်ငံမှ အစိုးရများက လက်မှတ်ရေးထိုးခဲ့သည်။ ၁၉၄၂ ဇန်နဝါရီလ ၁ ရက်နေ့တွင် ကျင်းပလျက်ရှိခဲ့သော အာကေးဒီးယားညီလာခံအတွင်း ယူနိုက်တက်ကင်းဒမ်း၊ အမေရိကန်ပြည်ထောင်စု၊ ဆိုဗီယက်ယူနီယံနှင့် တရုတ်နိုင်ငံတို့ပါဝင်သည့် "ကြီးလေးကြီး"တို့သည် ကုလသမဂ္ဂကြေညာစာတမ်းဟု လူသိများလာမည့် စာတမ်းအတိုတစ်ခုကို လက်မှတ်ရေးထိုးခဲ့ပြီး နောက်တစ်နေ့တွင် အခြားနိုင်ငံ ၂၂ နိုင်ငံ၏ ကိုယ်စားလှယ်များကလည်း လက်မှတ်များ ပါဝင်ရေးထိုးခဲ့ကြသည်။

စာသား
-----

ကုလသမဂ္ဂကြေညာစာတမ်း

> အမေရိကန်ပြည်ထောင်စု၊ မဟာဗြိတိန်နှင့်မြောက်အိုင်ယာလန် ပြည်ထောင်စုဘုရင့်နိုင်ငံ၊ ဆိုဗီယက်ဆိုရှယ်လစ် သမ္မတနိုင်ငံများပြည်ထောင်စု၊ တရုတ်၊ ဩစတြေးလျ၊ ဘယ်လ်ဂျီယံ၊ ကနေဒါ၊ ကော့စတာရီကာ၊ ကျူးဘား၊ ချက်ကိုဆလိုဗားကီးယား၊ ဒိုမီနီကန်သမ္မတနိုင်ငံ၊ အယ်ဆာဗေဒို၊ ဂရိ၊ ဂွါတီမာလာ၊ ဟေတီ၊ ဟွန်ဒူးရပ်စ်၊ အိန္ဒိယ၊ လူဇင်ဘတ်၊ နယ်သာလန်၊ နယူးဇီလန်၊ နီကာရာဂွာ၊ နော်ဝေ၊ ပနားမား၊ ပိုလန်၊ တောင်အာဖရိက၊ ယူဂိုဆလာဗီယားနိုင်ငံတို့၏ ပူးတွဲကြေညာချက်
> အောက်‌ဖော်ပြပါအချက်များအတွက် ဤအစိုးရများကလက်မှတ်ရေးထိုးကြသည်။
> 
> 
> ၁၉၄၁ ခုနှစ် ဩဂုတ်လ ၁၄ ရက်နေ့ရက်စွဲတွင် ကြေညာခဲ့သော အတ္တလန္တိတ်စာချုပ်ဟူ၍လည်း အမည်ရသည့် အမေရိကန်ပြည်ထောင်စုသမ္မတနှင့် မဟာဗြိတိန်နိုင်ငံဝန်ကြီးချုပ်တို့၏ ပူးတွဲကြေညာစာတမ်းတွင်ပါရှိသည့် ရည်ရွယ်ချက်များနှင့် အခြေခံမူများပါရှိသည့် ဘုံအစီအစဉ်တစ်ခုတွင် လာရောက်ပါဝင်ခြင်း၊
> 
> 
> မိမိတို့၏အသက်၊ လွတ်လပ်ခွင့်၊ လွတ်လပ်ရေးနှင့် ဘာသာရေးလွတ်လပ်ခွင့်တို့ကို ခုခံကာကွယ်ရန်နှင့် မိမိတို့နိုင်ငံအပြင် အခြားနိုင်ငံများတွင်လည်း လူ့အခွင့်အရေးနှင့် တရားမျှတမှုကို ထိန်းသိမ်းစောင့်ရှောက်ရန်တို့အတွက် မိမိတို့၏ရန်သူများကို အပြည့်အဝတိုက်ခိုက်ရန် လိုအပ်ကြောင်းသိရှိရခြင်း၊ ယခုအခါတွင်လည်း ကမ္ဘာကြီးကိုချေမှုန်းရန် ကြိုးပမ်းနေကြသော ရက်စက်ကြမ်းကြုတ်သည့် အင်အားစုများကို ဆန့်ကျင်နေကြသော ဘုံတိုက်ပွဲများတွင် ပါဝင်နေကြခြင်း
> 
> 
> ကြေညာအပ်ပါသည်:
> 
> 
> (၁) အစိုးရတိုင်းသည် သုံးပွင့်ဆိုင်စစ်စာချုပ်၏ အဖွဲ့ဝင်များနှင့် အဆိုပါအစိုးရနှင့် စစ်ဖြစ်နေသော ထိုစာချုပ်နှင့်ဆက်စပ်နေသူတို့ကို ဆန့်ကျင်သည့်ရန်အတွက် မိမိ၏စစ်ဖက်ဆိုင်ရာ သို့မဟုတ် စီးပွားရေးဆိုင်ရာ အရင်းအမြစ်များကို အပြည့်အဝအသုံးချရန် ကတိပြုပါကြောင်း၊
> 
> 
> (၂) အစိုးရတိုင်းသည် ဤနေရာ၌လက်မှတ်ရေးထိုးထားသော အစိုးရအဖွဲ့များနှင့် ပူးပေါင်းဆောင်ရွက်ရန်နှင့် ရန်သူများနှင့် သီးခြားအပစ်အခတ်ရပ်စဲရေး သို့တည်းမဟုတ် စစ်ပြေငြိမ်းချမ်းရေးမပြုလုပ်ရန် ကတိပြုပါကြောင်း၊
> 
> 
> ဟစ်တလာဝါဒကို အောင်နိုင်ရန်အတွက် ကြိုးပမ်းမှုတွင် ထောက်ပံ့ကူညီပံ့ပိုးမှုများ ဆောင်ရွက်ပေးနေသည့် သို့တည်းမဟုတ်လျှင် ဆောင်ရွက်ကောင်းဆောင်ရွက်ပေးနိုင်မည့် အခြားနိုင်ငံများအနေဖြင့်လည်း အထက်ဖော်ပြပါကြေညာချက်ကို လိုက်နာကြနိုင်သည်။

လက်မှတ်ထိုးသူများ
-----------------

အမေရိကန်စစ်သတင်းပြန်ကြားရေးရုံး၏ ကုလသမဂ္ဂပိုစတာ
၁၉၄၂ ခုနှစ် အမေရိကန်စစ်သတင်းပြန်ကြားရေးရုံးမှ ထုတ်လုပ်ခဲ့သော စစ်တွင်းမဟာမိတ် ၂၆ နိုင်ငံပြပိုစတာ

| မူလလက်မှတ်ထိုးသူများ |
| --- |
| ကြီးလေးကြီး | * အမေရိကန်ပြည်ထောင်စု
* ယူနိုက်တက်ကင်းဒမ်း
* ဆိုဗီယက်ယူနီယံ
* တရုတ်
 |
| ဗြိတိသျှဓနသဟာယ၏ ဒိုမီနီယံများ | * ဩစတြေးလျ
* ကနေဒါ
* နယူးဇီလန် ဒိုမီနီယံ
* တောင်အာဖရိကပြည်ထောင်စု
 |
| အမေရိကတိုက်ရှိ လွတ်လပ်သောနိုင်ငံများ | * ပထမ ကော်စတာရီကန်သမ္မတနိုင်ငံ
* ကျူးဘား
* တတိယ ဒိုမီနီကန်သမ္မတနိုင်ငံ
* အယ်ဆာဗေဒို
* ဂွါတီမာလာ
* ဟေတီ
* ဟွန်ဒူးရပ်စ်
* နီကာရာဂွါ
* ပနားမား
 |
| ဥရောပ စစ်ပြေးအစိုးရများ | * ဘယ်လ်ဂျီယံ
* ချက်ကိုစလိုဗားကီးယား
* တမ်းပလိတ်:နိုင်ငံ စာရင်းအင်း Kingdom of Greece ဂရိ
* လူဇင်ဘတ်
* နယ်သာလန်
* နော်ဝေ
* ပိုလန်
* ယူဂိုဆလားဗီးယား
 |
| ဗြိတိသျှအင်ပါယာ၏ မလွတ်လပ်သောနယ်မြေများ |  အိန္ဒိယ |
| နောက်မှလက်မှတ်ထိုးသူများ |
| ၁၉၄၂ | * တမ်းပလိတ်:နိုင်ငံ စာရင်းအင်း Ethiopian Empire အီသီယိုးပီးယား
* မက္ကဆီကို
* ဖိလစ်ပိုင်
 (၁၉၃၄–၁၉၄၆ အတွင်း အမေရိကန်နိုင်ငံ၏ ဓနသဟာယနယ်မြေ) |
| ၁၉၄၃ | * ဘိုလီးဗီးယား
* ဘရာဇီး
* ကိုလံဘီယာ
* တမ်းပလိတ်:နိုင်ငံ စာရင်းအင်း Persia အီရန်
* တမ်းပလိတ်:နိုင်ငံ စာရင်းအင်း Kingdom of Iraq အီရတ်
 |
| ၁၉၄၄ | * ပြင်သစ်
* လိုက်ဘေးရီးယား
 |
| ၁၉၄၅ | * ချီလီ
* အီကွေဒေါ
* အီဂျစ်
* လက်ဘနွန် (၁၉၃၀–၁၉၄၆ အတွင်း ပြင်သစ်ပိုင် မန်ဒိတ်နယ်မြေ)
* ပါရာဂွေး
* ပီရူး
* ဆော်ဒီအာရေးဘီးယား
* ဆီးရီးယား (၁၉၃၀–၁၉၄၆ အတွင်း ပြင်သစ်ပိုင် မန်ဒိတ်နယ်မြေ)
* တူရကီ
* ဥရုဂွေး
* ဗင်နီဇွဲလား
 |
|

ဆက်စပ်
------

|  |  |
| --- | --- |
|  | ဝီကီရင်းမြစ်တွင် ဤဆောင်းပါးနှင့် ပတ်သက်သော စာတမ်းများ ရှိသည် –
**ကုလသမဂ္ဂ ကြေညာစာတမ်း** |

* ဒုတိယကမ္ဘာစစ်အတွင်း စစ်ကြေညာမှုများ
* ကုလသမဂ္ဂ၏ သမိုင်း

ကိုးကား
-------

1. ↑  1942: The Declaration by United Nations။ United Nations။  12 July 2021 တွင် ပြန်စစ်ပြီး။
2. ↑  Ma၊ Xiaohua (2003)။ *The Sino-American alliance during World War II and the lifting of the Chinese exclusion acts*။ *American Studies International*။ **38**။ New York: Routledge။ pp. 203–204။ ISBN 0-415-94028-1။ JSTOR 41279769။
3. 1 2  "The Moscow Declaration on general security"။ *Yearbook of the United Nations 1946-1947*။ Lake Success, NY: United Nations။ 1947။ p. 3။ OCLC 243471225။ 25 April 2015 တွင် ပြန်စစ်ပြီး။
4. ↑  "ဝါရှင်တန်ကွန်ဖရင့် ၁၉၄၁–၁၉၄၂"မှစာသား
5. 1 2  "The Declaration by United Nations"။ *Yearbook of the United Nations 1946-1947*။ Lake Success, NY: United Nations။ 1947။ pp. 1–2။ OCLC 243471225။ 20 April 2015 တွင် ပြန်စစ်ပြီး။
6. ↑  Ma၊ Xiaohua (2003)။ *The Sino-American alliance during World War II and the lifting of the Chinese exclusion acts*။ *American Studies International*။ **38**။ New York: Routledge။ pp. 203–204။ ISBN 0-415-94028-1။ JSTOR 41279769။